OŠ ANTUNA MIHANOVIĆA PETROVSKO

UČITELJICA: Marta Klarić

RAZRED: 4.

Sastavnice vrednovanja:

* Razumijevanje – slušanje
* Razumijevanje – čitanje
* Izražavanje i stvaranje - usmeno
* Izražavanje i stvaranje - pisano

|  |  |  |  |  |  |
| --- | --- | --- | --- | --- | --- |
| RAZUMIJEVANJE - SLUŠANJE | ODLIČAN (5) | VRLO DOBAR (4) | DOBAR (3) | DOVOLJAN (2) | NEDOVOLJAN (1) |
| Brzo i samostalno razumije riječi i kratke izraze slušanjem zvučnog, audio-vizualnog zapisa ili učitelja. U potpunosti razumije pitanja/upute. Samostalno i točno povezuje vidni i zvučni jezični sadržaj. U potpunosti razumije jednostavni dijalog/tekst.  | Razumije riječi i kratke izraze ili upute, slušanjem zvučnog, audio-vizualnog zapisa ili učitelja, uz malu pomoć ili poticaj samog učitelja. Većinom uspješno povezuje vidni i zvučni jezični sadržaj. Većinom razumije jednostavni dijalog/tekst. Uz malu pomoć razumije upute, pitanja, riječi, osnovne fraze.  | Razumije riječi i kratke izraze ili upute, slušanjem zvučnog, audio-vizualnog zapisa ili učitelja, ali tek nakon nekoliko ponavljanja. Razumije osnovne riječi i poznate fraze koje se tiču njih samih i njihove neposredne okoline kada sugovornik govori sporo i razgovijetno.  | Djelomično razumije riječi, osnovne fraze, izraze ili naredbe slušanjem zvučnog, audio-vizualnog zapisa ili učitelja uz višestruko ponavljanje i upute nastavnika. Ima poteškoća u razumijevanju riječi, osnovnih fraza, uputa učitelja. Slabiji interes i sposobnosti.  | Ne razumije riječi, osnovne fraze i upute učitelja. Ne pokazuje interes da ovlada sadržajima.  |
| RAZUMIJEVANJE – ČITANJE | Čita tečno i sigurno bez greške ili uz vrlo rijetke pogreške (ovisno o težini riječi). Samostalno prepoznaje riječi ili kratke izraze u naslovima, imenima ili kraćim tekstovima te ih pravilno reproducira. Samostalno dolazi do značenja novih riječi i fraza logičkim zaključivanjem. Samostalno čita riječi te ih uspješno povezuje sa slikovnim materijalom. Samostalno i točno odgovara na pitanja.  | Čita točno i sigurno s rijetkim pogreškama (ovisno o težini teksta). Čita riječi na karticama te ih povezuje sa slikovnim materijalom uz manje nesigurnosti. Većinom točno odgovara na jednostavna pitanja. Prepoznaje riječi ili kratke izraze u naslovima, imenima ili kraćim tekstovima i pravilno ih reproducira uz učiteljevu pomoć. Razumije i složenije rečenice.  | Čita polako češćim pogreškama, ali ga se može razumjeti. Djelomično točno povezuje riječi na karticama sa slikovnim materijalom. Djelomično razumije kratke pisane upute. Djelomično prepoznaje riječi ili kratke izraze u naslovima, imenima ili kraćim tekstovima i reproducira ih nakon učiteljeva ispravljanja. Razumije kratke i vrlo jednostavne rečenice. | Čita polako i nesigurno vrlo čestim pogreškama. Ne prepoznaje zapise, bilo u naslovima, imenima, karticama ili kraćim tekstovima. Reproducira riječi ili izraze samo uz veliku pomoć učitelja. Tekstove teško razumije zbog velikog broja netočno pročitanih riječi. Potrebna je stalna motivacija i poticaj na čitanje.  | Čita nesigurno s učestalim pogreškama. Potrebna je stalna pomoć, navođenje, prethodno čitanje učitelja pa ponavljanje. Ne razumije pisane sadržaje. Odbija čitanje.  |
| IZRAŽAVANJE I STVARANJE - USMENO | Reagira brzo, samostalno primjenjuje znanje, povezuje činjenice i odgovara bez pomoći učitelja, bez grešaka ili s vrlo malo neznatnih pogrešaka. Aktivan je u konverzaciji s pravilnim izgovorom i intonacijom. Razumije pročitano, u potpunosti usvojio obrađeni vokabular. Tečno i samostalno sastavlja rečenice bazirane na obrađenom vokabularu. Točno i potpunim odgovorima odgovara na postavljena pitanja.  | Znanje primjenjuje umjereno brzo, bez pomoći učitelja s malo grešaka. Izražava se korektno, no nesigurno. Potreban je mali poticaj. U potpunosti usvaja obrađeni vokabular i s manjim greškama sastavlja rečenice bazirane na obrađenom vokabularu. Potpunim odgovorima, s malo grešaka, odgovara na postavljena pitanja.  | Primjenjuje znanje uz pomoć učitelja uz nešto veće greške. Ima teškoća u izgovoru i intonaciji ali je u cjelini još uvijek razumljiv. Djelomično usvojio jezične strukture. Djelomično usvojio obrađeni vokabular i uz pomoć učitelja sastavlja rečenice bazirane na obrađenom vokabularu. Na postavljena pitanja odgovara kratkim odgovorima. Obrađene tekstove čita s više pogrešaka.  | Izražava se uz stalne ispravke i pomoć. Na pitanja kratko odgovara bez strukture rečenice, uz velike greške u izgovoru. Usvojio jako malo obrađenog vokabulara. Rečenicu ne sastavlja samostalno, već može pravilno ponoviti po modelu. Ima teškoća u razumijevanju pitanja te na njih odgovora isključivo uz pomoć učitelja. Samostalno čita samo najjednostavnije riječi.  | Znanje je manjkavo pa nema ni primjene znanja ni uz pomoć učitelja. Nedovoljno usvojio obrađeni vokabular. Ne čita ni ne odgovara na pitanja niti uz pomoć učitelja.  |
| IZRAŽAVANJE I STVARANJE - PISANO | Uredno i bez pogreške prepisuje zadani tekst, piše po diktatu pojedine riječi i rješava zadatke. Pisano se izražava samostalno bez većih ortografskih pogrešaka. Redovito izvršava sve pisane zadatke i aktivnosti. | Uredno i s rijetkim pogreškama prepisuje zadani tekst, piše po diktatu pojedine riječi i rješava zadatke.  Uz manju pomoć zapaža i ispravlja manje pogreške. U pisanju pravi ortografske greške, ali ih zna ispraviti uz poticaj.  | Zadani tekst prepisuje s pogreškama, a pri pisanju pojedinih riječi po diktatu često griješi. Pri uočavanju ortografskih pogrešaka potrebna je veća pomoć. Pri pisanju čak i vrlo jednostavnih rečenica često griješi te je potrebna veća pomoć.  | Čini puno pogrešaka pri prepisivanju zadanoga teksta, ne zna pisati po diktatu, a zadatke često rješava s pogreškama koje utječu na razumijevanje. Pri spajanju slikovnog i pisanog oblika riječi potrebna je velika pomoć. Ne može samostalno napisati nekoliko jednostavnih rečenica.   | Učenik ne prepisuje zadani tekst. Ni uz veliku pomoć ne može spojiti slikovni i pisani oblik riječi. Ne može uz pomoć bez ortografskih pogrešaka napisati jednostavne rečenice ili pismeno odgovoriti na pitanja. |

Vrednovanje učenika s teškoćama se odvija u skladu s preporukama stručnog tima i prema čl.5 Pravilnika o načinima, postupcima i elementima vrednovanja učenika u osnovnoj i srednjoj školi.

Usmeno provjeravanje i praćenje učenika provodi se sustavno, u pravilu na svakom nastavnom satu bez obveze najave. Usmene provjere obuhvaćaju provjeru sposobnosti govorne produkcije i mogućnost kreativne primjene usvojenog vokabulara i gramatičkih struktura u obliku prepričavanja obrađenih cjelina, prijevoda, odgovaranja na postavljena pitanja te aktivnog sudjelovanja na satu.

Pisane provjere sadržajno i vokabularom obuhvaćaju obrađene cjeline te gramatičko-jezične sadržaje obrađivane u obuhvaćenim cjelinama. Pisane provjere najavljuju se učenicima 30 dana unaprijed.

Za pisane provjere znanja na kojima se rezultati izražavaju brojem bodova, brojčana se ocjena donosi okvirno temeljem sljedeće bodovne skale izražene u postocima:

POSTOTAK RIJEŠENOSTI OCJENA

 0 - 49% nedovoljan (1)

50 – 63% dovoljan (2)

64 – 76% dobar (3)

77 – 89% vrlo dobar (4)

90 – 100% odličan (5)